 2019 Elecftions: Ìyàwó Atiku ní dídùn lọsàn yóò so fún ọkọ òun Ìyàwó Atiku Abubakar ṣalàyé pé ó dájú pé Atiku Abubakar ni ààrẹ tó kàn lórílẹèdè Nàìjíríà Titi Abubakar ṣalaye ọrọ yii, lasiko ti ikọ ipolongo ẹgbẹ oṣelu PDP pẹlu oludije fun ipo aarẹ labẹ aṣia ẹgbẹ oṣelu naa, balẹ si gbagede Tafawa Balewa Square, TBS nilu Eko. Àwọn iròyin tì ẹ leè ní ìfẹ síí: BBC Nigeria 2019: Lekan Kingkong ní a kò fẹ ìtàsílẹ àti ikú ọdọ lásìkò ìbò Ninu ifọrọwerọ rẹ pẹlu BBC News Yoruba, Arabinrin Titi Abubakar ni, o da oun loju pe Atiku Abubakar ni yoo bori ibo aarẹ ti yoo waye lọjọ abamẹta jakejado orilẹede Naijiria. Omilẹgbẹ awọn ero ni wọn ti gunlẹ si gbagede Tafawa Balewa TBS lati pade oludije fun ipo aarẹ lẹgbẹ oṣelu naa, Atiku Abubakar ati ikọ rẹ. Titi Abubakar tun ṣalaye pe, bi ọkọ oun ba fidirẹmi ninu idibo naa, oun yoo gba fun Ọlọrun lori rẹ. Awọn ero ni gbagede TBS nibi ipolongo PDP Amọṣa, o ni bi gbogbo nnkan ṣe n lọ lasiko ipolongo kaakiri tibu-toro Naijiria, o daju pe Atiku ni yoo di aarẹ Naijiria. Awọn adari ẹgbẹ oṣelu PDP miran to tun ba BBC News Yoruba sọrọ pẹlu ni, didun lọsan yoo so fun ẹgbẹ oṣelu naa lọjọ abamẹta. Wọn fi idaniloju han pe ko sewu fun ilepa Atiku Abubakar lati di aarẹ orilẹede Naijiria. 2019: Wo fídíò bí wọn ṣe sọ nǹkan lu àwọn adarí APC lAbẹokuta : Iyawo oludije fun ipo aarẹ lẹgbẹ oṣelu PDP, Atiku Abubakar, arabinrin Titi Abubakar ti sọ pe ọkọ oun, Atiku Abubakar ni aayo awọn araalu kaakiri orilẹede Naijiria. 